b'\n_START_ARTICLE_\nLauritsalan tehdasrata\n_START_PARAGRAPH_\nLauritsalan tehdasrata oli Kaukas Oy:n Lauritsalan tehtaiden yhteydess\xc3\xa4 toiminut sis\xc3\xa4ist\xc3\xa4 liikennett\xc3\xa4 harjoittanut 600\xc2\xa0mm:n raideleveydelle rakennettu kapearaiteinen rautatie._NEWLINE_Vetureita oli yhteens\xc3\xa4 toistakymment\xc3\xa4, muun muassa kaksi h\xc3\xb6yrys\xc3\xa4ili\xc3\xb6veturia: numero 6, Henschel 20804/1927, 2-6-0f ja numero 7, Lokomo 187/1935, 2-4-0f. J\xc3\xa4lkimm\xc3\xa4inen veturi oli Suomessa omilla piirustuksilla rakennettu koekappale joka j\xc3\xa4i jostain syyst\xc3\xa4 ainoaksi lajissaan. Toinen suomalainen, Rosenlew Oy:n Oulujoki Oy:lle rakentama veturi oli huomattavasti pienempi - ja uniikkikappale sekin._NEWLINE_Radalla palveli loppuun asti muun muassa entinen Riihim\xc3\xa4en-Lopen rautatien RLR 5\xc2\xb4 -veturi, my\xc3\xb6hemmin Kaukas 5, Hanomag 9730/1921, 0-4-2t, jonka kattila tosin uusittiin vuonna 1929, jolloin se vaihdettiin turpeelta puulle._NEWLINE_Kalusto ei kelvannut sotakorvauksina, ilmeisesti p\xc3\xa4\xc3\xa4osin jo varttuneen ik\xc3\xa4ns\xc3\xa4 vuoksi._NEWLINE_Koska tehtaiden jatkuvasti kasvava kuljetustarve lopulta ylitti rajusti 600 mm rautatien kapasiteetin ja kalustokin alkoi olla yli aikansa el\xc3\xa4nytt\xc3\xa4, Lauritsalan kapearaiteet lakkautettiin vuonna 1949 - 1953 ja kalusto p\xc3\xa4\xc3\xa4osin romutettiin._NEWLINE_Yksi radan vetureista, numero 2, myytiin Karjalankosken rautatielle ja odottaa t\xc3\xa4n\xc3\xa4\xc3\xa4n kunnostuksensa loppuun saattamista._NEWLINE_Raideliikenteen kumipy\xc3\xb6ri\xc3\xa4 suuremman kapasiteetin ja paremman hy\xc3\xb6tysuhteen vuoksi entinen kapearaiteisto muutettiin leve\xc3\xa4ksi ja sill\xc3\xa4 liikenn\xc3\xb6i kolme kotimaista valmistetta olevaa teollisuusdieselvetureita. Tehtaiden oma liikenne loppui vuonna 2007; vaihtoty\xc3\xb6t siirtyiv\xc3\xa4t VR:lle ja omat veturit pantiin myyntiin.'